**НЧ „СВЕТЛИНА с. КУБРАТОВО – 1915”**

**Г О Д И Ш Е Н О Т Ч Е Т 2021 г.**

1. Основни задачи на библиотеката:

* Увеличение на библиотечния фонд - тази година със 138 книги /няколко ново закупени и от дарения;
* Стремим се за увеличаване броя на читателите и на раздадената литература;
* Проведоха се и планираните културно-масови мероприятия – на живо и онлайн.

1. Библиотеката се посещава от жители на с. Кубратово и обслужва читатели от различни възрастови групи – най-многобройни са групата на учащите и групата на пенсионерите. На възрастните хора и инвалидите се разнася литература по домовете. Организираха се онлайн четения и рецитали с ученици, деца и пенсионери. При подходящо време на открито провеждахме инициативи за създаване навици за четене у децата от ранна детска възраст.

1. Справочно-библиографска и информационна работа - през 2021 г. в библиотеката направихме 14 справки и проекти на ученици и студенти в отдели Литература, География, История и др. Работихме за осигуряване достъп на гражданите до обществена информация и съдействие в областта на културата и образованието.
2. Масова работа с читателите - и в условията на епидемична обстановка продължихме с културните изяви в библиотеката през 2021 г. при спазване на необходимите мерки.

Някои мероприятия се проведоха онлайн – По повод Деня на детската книга дадохме възможност на децата и учениците да покажат своите творчески умения и заложби с Онлайн-Конкурса „Вълшебството на книгите”, обявен в две направления за рисунка на любим герой от детска книжка и литературна творба /поезия, проза/. Щастливи сме, че се включиха повече от 60 участника от всички краища на България.

Осъществихме виртуална литературна програма по повод 1 ноември – Денят на народните будители.

На живо отбелязахме празниците свързани с народните традиции и обичаи – Бабин ден, Трифон Зарезан, Лазаруване – лазарки пяха и танцуваха за здраве, като се включихме в живо предаване по проект Пъстри шарки от килима по YouSofia TV; Велики четвъртък в Кубратово.

Пресъздадохме обичая Еньовско ладуване и също се включихме в живото предаване на YouSofia TV "Еньово омайно биле" по проект Пъстри шарки от килима.

По програма на Дирекция Култура на Столична община, по повод Деня на детето, организирахме пъстър и незабравим детски празник , със забавни игри, състезания, надбягване и игри за сръчност, в който се включиха деца от селото.

Участвахме в подготовката и запалването светлините на коледната елха и посещението на Дядо Коледа.

Коледуване – Коледари обходиха домовете в с. Кубратово и наричаха за здраве и берекет.

Отбелязвахме празниците от народния календар и националните празници на България и годишнини с литературни програми и четения – 19 февруари, 3 март; 2 юни; 6-ти септември; провеждахме здравни беседи, съвместно с Пенсионерския клуб, подреждахме тематични витрини, осъществихме Лято в библиотеката и др. Активно участвахме в мероприятията на селото – празник на църквата, събора, почистване и др.

Реализирахме проект Зелена София за облагородяване на тревните площи в селото.

Включихме се в проекта на кметството „Пътувай и спортувай – Бъди здрав” по Програма за развитие на физическото възпитание и спорта на Столична община. Осъществихме и няколко творчески работилници и мероприятия с деца и ученици за възпитаване уважение към културното наследство и умения да се ценят изкуствата.

Част от мероприятията се осъществяват съвместно с кметството и пенсионерския клуб.

Участвахме в онлайн конкурс, организиран от читалището в село Макариополско.

1. Комплектуване и организиране на библиотечния фонд – За увеличаване на библиотечния фонд в библиотеката постъпват книги от дарения, които се обработват и закупуваме малко на брой книги с лични средства. Подготвени са библиотечни документи за отчисляване.
2. Материална база на библиотеката.

* Библиотеката се помещава в сградата на Кметство с. Кубратово, на площ 28 кв.м., но мястото е крайно недостатъчно за подреждане на всички книги от библиотечния фонд.
* През 2019 г. е направен ремонт – смяна на дограма, ел. захранване – сменени кабели, осветление, климатик, боядисване със средства от Район Нови Искър, СО. За мероприятията ползваме Залата на кметството.
* Библиотеката разполага с 2 бр. компютри /дарение/ с достъп до интернет и компютърна зала с 4 бр. компютри, дарени от Фондация „Възраждане на българските села”; цветен принтер и копирна машина, ламинатор.

1. Библиотечен персонал и участие в квалификационни начинания – Библиотеката разполага с 1 служител на 8-часов работен ден. Библиотекарят е завършил библиотечен курс в Унибит. Посещавал е семинарите и оперативките, провеждани от методичен отдел и район Нови Искър.

И 2021 година премина много по-различно от останалите.

Бяхме и все още сме изправени пред предизвикателството Covid 19. Тази неочаквана ситуация промени начина ни на живот и на общуване. Въпреки епидемичните условия и затруднения, които те пораждат успяхме да реализираме част от целите си.

СЕКРЕТАР: ПРЕДСЕДАТЕЛ:

Милена Борисова Кристина Стоименова